Byrettens omkostningsafgørelse i forligt sag ændret, således at sagsomkostningsbeløbet, som sagsøgte A/S skal betale til sagsøger, nedsættes til 52.610 kr.
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 18. juli 2011 satte Østre Landsret retten i retsbygningen,
Bredgade 42, København.

Som dommere fungerede landsdommerne M. Stassen, Katja

Høegh og Karen Hald, først-nævnte som rettens formand.

Som protokolfører fungerede Medarbejder ved retten.

Der foretoges   

19. afd. kære nr. B-2132-11:

Dux Byg A/S

(advokat Steen Moesgaard)

mod

Indkærede, tidligere Sagsøger

(advokat Kirstine Rechnagel)

Ingen var mødt eller indkaldt.

Der fremlagdes kæreskrift af 23. juni 2011, hvorved Dux Byg

A/S har kæret Roskilde Rets omkostningsafgørelse af 17. juni

2011 (BS 2A-2146/2009), dommerens fremsendelsesbrev af

27. juni 2011 og udskrift af retsbogen indeholdende den

kærede afgørelse.

Der fremlagdes endvidere processkrifter af 28. juni 2011 og 8.

juli 2011 fra indkærede samt processkrift af 5. juli 2011 fra



/

kærende.

keerende.




/

- 2 -

Byretten har ved sagens fremsendelse henholdt sig til den
trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Indkærede nedlagde under sagen påstand om betaling af

144.806 kr. med tillæg af proces-rente, mens kærende

nedlagde påstand om frifindelse mod betaling af 7.842,70 kr.

Forud for hovedforhandlingen tilbød indkærede sagen forligt

mod kærendes betaling af 100.000 kr. Dette forligstilbud blev

ikke accepteret af kærende.

Efter det i overensstemmelse med byrettens tilkendegivelse

indgåede retsforlig skal kæ-rende til indkærede betale 100.000

kr. med tillæg af nærmere angivne procesrenter.

Ved det indgåede forlig har hver af parterne for en del tabt og

for en del vundet sagen, jf. retsplejelovens § 313, stk. 1. Da

indkærede har fået mest medhold, og da det var nødven-digt

for indkærede at anlægge sagen, finder landsretten, at

indkærede skal tilkendes delvise omkostninger, der

beløbsmæssigt fastsættes under hensyntagen til det vundne

beløb. Da det indgåede forlig svarer til det af indkærede forud

for hovedforhandlingen fremsatte for-ligstilbud, skal kærende

dog fuldt ud erstatte indkærede de med selve

hovedforhandlingen forbundne omkostninger, jf.

retsplejelovens § 312, stk. 3, analogt.

Herefter finder landsretten, at kærende skal betale 52.610 kr. i

sagsomkostninger til indkæ-rede. Af sagsomkostningsbeløbet



/

dækker 30.000 kr. inkl. moms indkæredes udgifter til

advokatbistand, 2.610 kr. indkæredes udgifter til retsafgift og

20.000 kr. indkæredes ud-gifter til syn og skøn.

Landsretten ændrer derfor byrettens afgørelse.



/

- 3 -

T h i b e s t e m m e s :

Byrettens afgørelse ændres, således at kærende, Dux Byg A/S,

i sagsomkostninger til Indkærede, tidligere Sagsøger, inden 14

dage skal betale 52.610 kr.

Sagsomkostningsbeløbet forrentes efter rentelovens § 8 a.

I kæremålsomkostninger skal Indkærede, tidligere Sagsøger,

inden 14 dage til kærende, Dux Byg A/S, betale 3.000 kr.

Kæreafgiften tilbagebetales.

Retten hævet.

(Sign.)